**ΣΕΠΤΕΜΒΡΙΟΥ 10!!**

**ΜΝΗΜΗ ΤΗΣ ΕΝΔΟΞΟΥ ΒΑΣΙΛΙΣΣΗΣ ΠΟΥΛΧΕΡΙΑΣ**

**ΑΚΟΛΟΥΘΙΑ**

**ΕΙΣ ΤΟΝ ΕΣΠΕΡΙΝΟΝ**

**[](http://3.bp.blogspot.com/-B72pOrXbPnE/UEoALaSwrXI/AAAAAAAAJZ8/WJkxJpRCgbU/s1600/10.+%CE%A0%CE%9F%CE%A5%CE%9B%CE%A7%CE%95%CE%A1%CE%99%CE%91+%CE%92%CE%91%CE%A3%CE%99%CE%9B%CE%99%CE%A3%CE%A3%CE%91+(1).jpg)Εις το, Κυριε εκέκραξα, ιστώμεν Στίχους ς' και ψάλλομεν Στιχηρά Προσόμοια της Εορτής γ'. Ήχος β'.**

Ποίοις ευφημιών στέμμασιν;

Ποίοις οι ευτελείς χείλεσιν, ευφημήσωμεν νυν την τεχθείσαν; την αγιωτέραν της κτίσεως, και Τιμιωτέραν υπάρχουσαν, Χερουβίμ, και πάντων των Αγίων· τον θρόνον, του Βασιλέως τον ασάλευτον, τον οίκον, εν ω κατώκησεν ο Ύψιστος, την σωτηρίαν του κόσμου, το Θεού αγίασμα· την παρέχουσαν τοις πιστοίς, εν τη θεία γεννήσει αυτής, το μέγα έλεος.

Ποία πνευματικά άσματα, νυν προσάξωμέν σοι Παναγία; τη γαρ εκ της στείρας κυήσει σου, άπαντα τον κόσμον ηγίασας, και Αδάμ δεσμών απελυτρώσω, και Εύαν, εκ των ωδίνων ηλευθέρωσας, Αγγέλων· διο χοροί συνεορτάζουσιν, ο ουρανός τη γη χαίρει, και επικροτούσιν, αι ψυχαί Δικαίων ωδάς, πιστώς ανακράζουσαι, εις

δόξαν των γενεθλίων σου.

Τίνα τα φοβερά άσματα, α προσήξάν σοι τότε Παρθένε; κύκλω σου τεχθείσης ιστάμεναι, κόραι χαρμοσύνως χορεύουσαι, και θαμβητικώς αναβοώσαι· Ετέχθη, του Βασιλέως το παλάτιον, εκλάμπει, η κιβωτός του αγιάσματος, πύλαι ηνοίχθησαν στείραι· του Θεού γαρ πύλη, ευτεκνίαν των αρετών εισάγει βραβεύουσα, ειρήνην και μέγα έλεος.

**Της Αγίας. Ήχος πλ. α . Χαίροις ασκητικών.**

Χαίροις, περιστερά λογική, κεχρυσωμένας η κατέχουσα πτέρυγας, τω κάλλει της ευσεβείας, η παρθενίας φωτί, ως φωστήρ εν κόσμω διαλάμψασα, λαμπάς η αείφωτος, τους πιστούς καταυγάζουσα, τοις πολυφώτοις, αρετών σελαγίσμασι, στήλη πίστεως, και κιθάρα ηδύφωνος, κρήνη αναβλυστάνουσα, δογμάτων τα νάματα, και ευσπλαγχνίας τα ρείθρα, ευκλεεστάτη βασίλισσα, Χριστόν εκδυσώπει, ταις ψυχαίς ημών δοθήναι, το μέγα έλεος.

Χαίροις, των ανασσών καλλονή, και χριστοφόρων το ηδύτατον άκουσμα, η στάθμη της Εκκλησίας, των πενομένων τροφή, των νοσούντων πάντων η παράκλησις, εξ ης

η σωτήριος, των δογμάτων σαφήνεια, ως από κρήνης, διεδόθη τοις πέρασι, και κατήρδευσε, την υφήλιον άπασαν, άνασσα θεοκόσμητε, Πουλχερία θεόληπτε, των ορθοδόξων ανάκτων, διαυγεστάτη ευπρέπεια, Χριστόν εκδυσώπει, ταις ψυχαίς ημών δοθήναι, το μέγα έλεος.

Χαίροις, της Βασιλείας Θεού, των βασιλίδων βασιλίς ακροθίνιον, και πάντων των βασιλέων, των ευσεβών καλλονή, και δογμάτων θείων, φύλαξ άριστος, παρθένων αγλάϊσμα, Πουλχερία πανεύφημε, η την πορφύραν, και το στέμμα κοσμήσασα, και κυρώσασα, Εκκλησίας τα δόγματα, πρέσβευε ω πανένδοξε, Χριστώ τω Θεώ ημών, υπέρ ημών των σων δούλων, των εκτελούντων την μνήμην σου, και σε δοξαζόντων, του δοθήναι ημίν πάσι, το μέγα έλεος.

**Δόξα. Ήχος δ .**

Σήμερον, ανέτειλεν ως έαρ ευανθές και ηδύπνοον, εν μεσωτάτη ισημερία, και ως άλλη λογική περιστερά, την παύσιν του κατακλυσμού προμηνύουσα, η μνήμη της Πουλχερίας, της διαλαμψάσης εν μέσω δύο Συνόδων, και των αιρέσεων τον κρυμόν, τον καύσωνα και κατακλυσμόν εξαφανισάσης, και τη νοητή κιβωτώ Εκκλησία προξενησάσης οία ευθαλή φυτά, και ωραία άνθη, και οπώρας ωρίμους, δόγματα σωτήρια, τας ψυχάς ημών ευφραίνονται. Κατά χρέος ουν αδελφοί, επαξίως ταύτην υμνήσωμεν, εξαιρέτως δε ημείς οι τηλικαύτης κτιτορίσσης αξιωθέντες, η ως παρθένος και ισαπόστολος και βασίλισσα ηγιασμένη, παρίσταται εκ δεξιών του Παντάνακτος Χριστού, πρεσβεύουσα διηνεκώς, υπέρ των πίστει και πόθω τελούντων την μνήμην αυτής.

**Και νυν. Της εορτής. Ο αυτός.**

Δι Ἀγγέλου προρρήσεως, γόνος πάνσεπτος, εξ Ιωακείμ και Άννης των δικαίων, σήμερον προήλθες Παρθένε, ουρανός και θρόνος Θεού, και δοχείον καθαρότητος, την χαράν προμηνύουσα παντί τω κόσμω, της ζωής ημών πρόξενε, κατάρας αναίρεσις, ευλογίας η αντίδοσις· διο εν τη γεννήσει σου Κόρη θεόκλητε, την ειρήνην

αίτησαι, και ταις ψυχαίς ημών το μέγα έλεος.

**Είσοδος. Φως ιλαρόν. Προκείμενον της ημέρας και τα Αναγνώσματα.**

**Βασιλειών Γ τὸ Ανάγνωσμα. (Κεφ. η , 22-27)**

Έστη Σολομών, κατά πρόσωπον του θυσιαστηρίου Κυρίου, ενώπιον πάσης εκκλησίας Ισραήλ, και διεπέτασε τας χείρας αυτού εις τον ουρανόν και είπε· Κύριε ο Θεός Ισραήλ, ουκ έστιν ως συ Θεός, εν τω ουρανώ άνω, και επί της γης κάτω. Ει ο ουρανός, και ο ουρανός του ουρανού ουκ αρκέσουσί σοι, πλην και ο οίκος ούτος ον ωκοδόμησα τω ονόματί σου. Και επιβλέψη επί την δέησίν μου Κύριε ο Θεός Ισραήλ, ακούειν της προσευχής, ης ο δούλός σου προσεύχηται ενώπιόν σου προς σε σήμερον, του είναι τους οφθαλμούς σου ηνεωγμένους εις τον οίκον τούτον ημέρας και νυκτός, εις τον τόπον, ον είπας· έσται το όνομά μου εκεί, του εισακούειν της προσευχής, ης προσεύχεται ο δούλός σου και του λαού σου Ισραήλ, α αν προσεύξωνται εις τον τόπον τούτον· και συ εισακούση εν τω τόπω της κατοικήσεώς

σου εν ουρανώ, και ποιήσεις ίλεως έση.

**Προφητείας Ησαΐου το Ανάγνωσμα (κεφ. ξα 10-ξβ 1)**

Αγαλλιάσθω η ψυχή μου επί τω Κυρίω, ενέδυσε γαρ με ιμάτιον σωτηρίου, και χιτώνα ευφροσύνης, ως νυμφίω περιέθηκέ μοι μίτραν, και ως νύμφην κατεκόσμησέ με κόσμω. Και ως γη αύξουσα το άνθος αυτής και ως κήπος, τα σπέρματα αυτού, ούτως ανατελεί Κύριος δικαιοσύνην, και αγαλλίαμα εναντίον πάντων των εθνών. Δια Σιών ου σιωπήσομαι, και δια Ιερουσαλήμ ουκ ανήσω, έως αν εξέλθη ως φως η δικαιοσύνη μου, το δε σωτήριόν μου ως λαμπάς καυθήσεται. Και όψονται έθνη την

δικαιοσύνην σου, και βασιλείς την δόξαν σου, και καλέσει σε το όνομά σου το καινόν, ο ο Κύριος ονομάσει αυτο, και έση στέφανος κάλλους εν χειρί Κυρίου και διάδημα βασιλείας εν χειρί Θεού σου. Και ουκέτι κληθήση· Καταλελειμμένη, και η γη σου ου κληθήσεται έτι· Έρημος. Σοι γαρ κληθήσεται· Θέλημα εμόν, και τη γη σου· Οικουμένη, ότι ευδόκησε Κύριος εν σοι, και η γη σου συνοικισθήσεται. Και ως συνοικών νεανίσκος παρθένω, ούτω κατοικήσουσιν οι υιοί σου, και έσται ον τρόπον ευφρανθήσεται νυμφίος επί νύμφη, ούτως ευφρανθήσεται Κύριος επί σοι.

**Προφητείας Ησαΐου το Ανάγνωσμα (κεφ. ξ 1)**

Φωτίζου, φωτίζου Ιερουσαλήμ, ήκει γαρ σου το φως, και η δόξα Κυρίου επί σε ανατέταλκεν, ιδού σκότος καλύψει γην ως γνόφος επ’ έθνη, επί δε σε φανήσεται Κύριος και η δόξα αυτού επί σε οφθήσεται. Και πορεύσονται βασιλείς τω φωτί σου και έθνη τη λαμπρότητί σου. Άρον κύκλω τους οφθαλμούς σου και ίδε συνηγμένα τα τέκνα σου, ιδού ήκασι πάντες οι υιοί σου μακρόθεν, και αι θυγατέρες σου επ’ ώμων αρθήσονται. Τότε όψη και φοβηθήση και εκστήση τη καρδία, ότι μεταβαλεί εις σε πλούτος θαλάσσης και εθνών και λαών. Και ήξουσί σοι αγέλαι καμήλων, και καλύψουσί σε κάμηλοι Μαδιάμ, και Γαιφά. Πάντες εκ Σαβά, ήξουσι φέροντες χρυσίον, και λίβανον οίσουσι και λίθον τίμιον και το σωτήριον Κυρίου ευαγγελιούνται. Και πάντα τα πρόβατα Κηδάρ, συναχθήσονταί σοι και κριοι Ναβαιώθ, ήξουσί σοι, και ανενεχθήσεται δεκτά, επί το θυσιαστήριόν μου, και ο οίκος της προσευχής μου δοξασθήσεται. Τίνες οίδε ως νεφέλαι πέτανται, και ωσεί περιστεραί, συν νεοσσοίς; Εμέ αι νήσοι υπέμειναν, και πλοία Θαρσίς, εν πρώτοις, αγαγείν τα τέκνα σου μακρόθεν και τον άργυρον και τον χρυσόν αυτών μετ’ αυτών, δια το όνομα Κυρίου το άγιον, και δια το τον Άγιον του Ισραήλ ένδοξον είναι. Και οικοδομήσουσιν αλλογενείς τα τείχη σου, και οι βασιλείς αυτών παραστήσονταί σοι. Δια γαρ οργήν μου επάταξά σε, και δι’ έλεος ηγάπησά σε. Και ανοιχθήσονται αι πύλαι σου δια παντός, ημέρα και νυκτός, ου κλεισθήσονται, εισαγαγείν προς σε δύναμιν εθνών και βασιλείς εθνών αγομένους. Τα γαρ έθνη και οι βασιλείς, οίτινες ου δουλεύσουσί σοι, απολούνται και τα έθνη ερημία ερημωθήσεται. Και η δόξα του Λιβάνου, προς σε ήξει, εν κυπαρίσσω και πεύκη και κέδρω άμα, δοξάσαι τον τόπον τον άγιόν μου, και τον τόπον των ποδών μου δοξάσω. Και πορεύσονται προς σε δεδοικότες υιοί των ταπεινωσάντων σε, και παροξυνάντων σε, και κληθήση· Πόλις Κυρίου, Σιών, Αγίου Ισραήλ. Δια το γεγενήσθαί σε εγκαταλελειμμένην και μεμισημένην, και ουκ ην ο βοηθών, και θήσω σε αγαλλίαμα αιώνιον, ευφροσύνην γενεαίς γενεών. Και θηλάσεις γάλα εθνών, και πλούτον βασιλέως φάγεσαι. Και γνώση, ότι εγώ Κύριος ο σώζων σε, και εξαιρούμενός σε ο Θεός Ισραήλ.

**Λιτή. Ήχος α . Της εορτής.**

Η απαρχή της ημών σωτηρίας, λαοί σήμερον γέγονεν· ιδού γαρ η προορισθείσα από γενεών αρχαίων, Μητηρ και Παρθένος, και δοχείον Θεού, εκ στείρας γεννηθήναι προέρχεται· άνθος εκ του Ιεσσαί, και εκ της ρίζης αυτού ράβδος εβλάστησεν. Ευφραινέσθω Αδάμ ο προπάτωρ, και η Εύα αγαλλιάσθω χαίρουσα· ιδού γαρ η οικοδομηθείσα εκ πλευράς του Αδάμ, την θυγατέρα και απόγονον, μακαρίζει εμφανώς· Ετέχθη μοι γαρ φησι λύτρωσις, δι’ ης εκ των δεσμών του Άδου ελευθερωθήσομαι. Αγαλλιάσθω ο Δαυΐδ, κρούων την κινύραν, και ευλογείτω τον Θεόν· ιδού γαρ η Παρθένος πρόεισιν εκ πέτρας αγόνου, προς σωτηρίαν των ψυχών ημών.

**Της Αγίας. Ο αυτός.**

Ευφραίνεσθε εν Κυρίω, αι εν τω Αγιωνύμω Όρει θείαι Μοναί, η Εσφιγμένου και του Χειμάρρου, ως θεόθεν αξιωθείσαι πλουτείν τηλικαύτης υπερλάμπρου κτίτορος, και ηγιασμένης, της υψηλής και περιβλέπτου Αυγούστας Πουλχερίας. Αύτη γαρ, την βασίλειον αρχήν υπερφυσικοίς προτερήμασι κατεκόσμησε και Συνόδους Οικουμενικάς συγκροτήσασα, την Ορθόδοξον Πίστιν τη οικουμένη παρέσχετο, όθεν εις αιώνας αγαλλομένη, πρεσβεύει σωθήναι ημάς.

**Έτερον. Ήχος β .**

Εκ ρίζης ευσεβούς, ευσεβής εβλάστησε καρπός, η πανσέβαστος Πουλχερία, η την αλουργίδα ενθέως κοσμήσασα και το διάδημα, αρετής και σεμνότητος κόσμημα αποδειξαμένη. Τις τοιούτο ποτέ εθεάσατο παράδοξον; Εν τρυφαίς εγκράτειαν επεδείξατο, και εν θορύβοις αγνείαν και νουν ακλόνητον, εν μέσω δε πάλιν ανδρών παντοίων αναστρεφομένη, και οικουμενικαίς φροντίσιν ενασχολουμένη, αδιάφθορος διέμεινε. Μόνη γαρ παρθένος και πολυχρόνιος βασίλισσα εγνωρίσθη. Διο δικαίως παρά των ενδοξοτέρων Πατέρων, της ευσεβείας μήτηρ, και προστάτις Ορθοδοξίας κηρύττεται. Αυτήν ουν και ημείς αδελφοί ικετεύειν μη διαλείπωμεν, όπως τύχωμεν ταις πρεσβείαις αυτής, των αιωνίων αγαθών, εν τη ημέρα της Κρίσεως.

**Δόξα. Ήχος πλ. α .**

Δεύτε πάντες οι εν τοις πέρασι της οικουμένης Ορθόδοξοι, άσμασι καταστέψωμεν Πουλχερίαν την βασίλισσαν και παρθένον, την άγρυπνον φύλακα των Ορθοδόξων.

Την άμωμον περιστεράν, την ενδιαπρέψασαν τω κάλλει της παρθενίας, και των πιστών οφθείσαν αδιάσειστον έρεισμα. Το καταφύγιον των θείων Πατέρων. Την προστασίαν των ορφανών, την τροφόν των πενήτων. Την αντίληψιν των ασθενών και απολύτρωσιν των αδικουμένων. Την άοκνον γηροτρόφον. Των θείων ναών την κοσμήτορα. Της ευσεβούς βασιλείας την αίγλην. Αύτη γαρ διέλαμψε εν πάση τη Εκκλησία, ως καθαρά και ολόφωτος σελήνη, και εκ δεξιών του Σωτήρος παρίσταται ως βασίλισσα, περιβεβλημένη τον πάγχρυσον κόσμον των αρετών, τον τε θεοΰφαντον ποδήρη της παρθενίας, και την αλουργίδα της πίστεως, και τους χρυσούς κροσσωτούς των ευποιϊών και τα ποικιλόχροα άνθη των θείων χαρίτων πεποικιλμένη, όθεν επεθύμησεν ο πάντων Βασιλεύς, του κάλλους αυτής, και διετήρησεν αδιάφθορον παρθένον, και εαυτώ νύμφην άμωμον προσηγάγετο, και κατοικείν παρ’ αυτώ εποιήσατο. Ταύτην ουν ικετεύοντες, είπωμεν· Βασίλισσα θεόστεπτε, των ευσεβών προστασία, ως έχουσα προς αυτόν ακαταίσχυντον παρρησίαν, μεσίτευσον υπέρ ημών, και υπέρ ταύτης της Ιεράς Μονής σου, ίνα διαμένοντες αβλαβείς, ευφημώμέν σε εις τους αιώνας.

**Και νυν. Της εορτής. Ήχος β .**

Δεύτε φιλοπάρθενοι πάντες, και της αγνείας ερασταί· δεύτε υποδέξασθε πόθω, της παρθενίας το καύχημα, εκ πέτρας βλυστάνουσαν στερεάς, την πηγήν της ζωής, και εκ της ατεκνούσης, την βάτον του αΰλου πυρός, και καθαίροντος, και φωτίζοντος τας ψυχάς ημών.

**Εις τον Στίχον. Ήχος δ . Ο εξ Υψίστου κληθείς.**

Ως ορθρινήν χρυσοπόρφυρον αιθρίαν, και ως ευδιάχυτον, ανατολήν φαεινήν, και εωσφόρον ευφρόσυνον, και ουρανίαν, λαμπράν νεφέλην και εξαστράπτουσαν, ταις θείαις του Πνεύματος, αΰλοις χάρισι, του ακενώτως εκλάμψαντος, εν τη ψυχή σου, και ως φωστήρά σε κόσμω δείξαντος, και φως ανέσπερον γινώσκομεν, Εκκλησίας Χριστού του Θεού ημών, Ον ικέτευε σώσαι, Πουλχερία τας ψυχάς ημών.

**Στ.:** Παρέστη η Βασίλισσα εκ δεξιών Σου.

Η εκ σπαργάνων Χριστώ ανατεθείσα, και βίον ζηλώσασα τον αξιέπαινον, τω την ζωήν δωρουμένω σοι, και σωτηρίαν, και προς την θείαν όντως απόλαυσιν, σε μεταβιβάσαντι, την αδιάρρευστον, ω Πουλχερία βασίλισσα, την παρθενίαν, και απαρχήν Αυτώ καθιέρωσας, Ον και ενθέως εδογμάτισας, συν συγγόνω τω σω παμμακάριστε, μεθ’ ου αίτησαι λύσιν, των παθών ημών δωρήσασθαι.

**Στ.:** Απενεχθήσονται τω Βασιλεί παρθένοι οπίσω αυτής.

Η των Πατέρων τοις δόγμασι πεισθείσα, και πάσας εκκόψασα, αιρετιζόντων ορμάς, καθάπερ θάλασσα άκλυστος, και κρυσταλλίνη, τη παρθενία συ αναδέδειξαι, όθεν διαυγέστατος, Ορθοδοξίας φωστήρ, ω Πουλχερία γεγένησαι, θείας ακτίνας, εν τη καρδία σου θησαυρίσασα, και από δόξης προς την άφραστον, ήρθης δόξαν Χριστού

του Θεού ημών, Ον ικέτευε σώσαι, και φωτίσαι τας ψυχάς ημών.

**Δόξα. Ήχος πλ. δ .**

Παρθένων αγλάϊσμα, και ευσεβών βασιλέων ευπρέπεια, και των δικαίων απάντων το εγκαλλώπισμα, Πουλχερία πανέντιμε, η μόνη το στέμμα, και την πορφύραν και αλουργίδα σωφροσύνη κοσμήσασα, και την Ορθόδοξον πίστιν τη οικουμένη κηρύξασα, πρέσβευε πανεύφημε, υπέρ της ποίμνης σου ταύτης, της ετησίως τελούσης, την πανσέβαστον μνήμην σου.

**Και νυν. Της εορτής. Ο αυτός.**

Δεύτε άπαντες πιστοί, προς την Παρθένον δράμωμεν· ιδού γαρ γεννάται, η προ γαστρός προορισθείσα του Θεού ημών Μητηρ, το της παρθενίας κειμήλιον, η του Ααρών βλαστήσασα ράβδος, εκ της ρίζης του Ιεσσαί, των Προφητών το κήρυγμα, και των δικαίων, Ιωακείμ και Άννης το βλάστημα. Γεννάται τοίνυν, και ο κόσμος συν αυτή ανακαινίζεται. Τίκτεται, και η Εκκλησία την εαυτής ευπρέπειαν καταστολίζεται, ο ναός ο άγιος, το της θεότητος δοχείον, το παρθενικόν όργανον, ο βασιλικός θάλαμος, εν ω το παράδοξον της απορρήτου ενώσεως, των συνελθουσών επί Χριστού φύσεων, ετελεσιουργήθη μυστήριον· ον προσκυνούντες ανυμνούμεν, την της Παρθένου πανάμωμον γέννησιν.

**Νυν απολύεις. Τρισάγιον.**

**Απολυτίκιον. Ήχος γ . Την ωραιότητα.**

Την ωραιότητα, της σωφροσύνης σου, και το υπέρλαμπρον, της ευσεβείας σου, πας συνετός κατανοών, εκπλήττεται Πουλχερία. Πως εις τα βασίλεια, παρθενίαν εφύλαξας, πως δε τον αρχέκακον, όφιν μόνη κατήργησας. Διο σε ευφημούντες βοώμεν· δόξα Θεώ τω εν Τριάδι.

**Δόξα. Και νυν. Της εορτής. Ήχος δ .**

Η γέννησίς σου Θεοτόκε, χαράν εμήνυσε πάση τη οικουμένη· εκ σου γαρ ανέτειλεν ο ήλιος της δικαιοσύνης, Χριστός ο Θεός ημών, και λύσας την κατάραν, έδωκε την ευλογίαν· και καταργήσας τον θάνατον, εδωρήσατο ημίν ζωήν την αιώνιον.

**Απόλυσις.**

**ΟΡΘΡΟΣ**

**Μετά την α' Στιχολογίαν. Κάθισμα. Ήχος α . Τον τάφον Σου Σωτήρ.**

 Προστάτις ορφανών, και χηρών κυβερνήτις, εδόθης προς Θεού, Πουλχερία θεόφρον, και άμισθος βοήθεια, ανεδείχθης θεόσοφε, όθεν σήμερον, ανευφημούντές σε πόθω, την πανσέβαστον, επιτελούμέν σου μνήμην, πιστώς σε γεραίρομεν.

**Δόξα...Και νυν... Ήχος δ'. Κατεπλάγη Ιωσήφ**

 Αναβόησον Δαυΐδ, τι ώμοσέ σοι ο Θεός; Α μοι ώμοσε φησί, και εκπεπλήρωκεν ιδού, εκ του καρπού της κοιλίας μου δους την Παρθένον, εξ ης ο πλαστουργός, Χριστός ο νέος Αδάμ, ετέχθη βασιλεύς επί του θρόνου μου, και βασιλεύει σήμερον, ο έχων την βασιλείαν ασάλευτον. Η στείρα τίκτει, την Θεοτόκον, και τροφόν της ζωής ημών.

**Μετά την β' Στιχολογίαν. Κάθισμα. Ήχος δ'. Ταχύ προκατάλαβε.**

Τη θεία λαμπρότητι Αγίου Πνεύματος, το σκότος εδίωξας των κακοδόξων σεμνή, Πουλχερία αοίδιμε, ήρθης προς ευσεβείας, καθαρότατον ύψος, ήστραψας τας ακτίνας, ορθοδόξων δογμάτων, εις άδυτον φως της Βασιλείας Χριστού σκηνώσασα.

**Δόξα...Και νυν... Ο αυτός. Κατεπλάγη Ιωσήφ**

Εκ της ρίζης Ιεσσαί, και εξ οσφύος του Δαυΐδ, η θεόπαις Μαριάμ, τίκτεται σήμερον ημίν, και νεουργείται η σύμπασα, και θεουργείται· Συγχάρητε ομού, ο ουρανός και η γη, αινέσατε αυτήν, αι πατριαί των εθνών, Ιωακείμ ευφραίνεται, και Άννα, πανηγυρίζει κραυγάζουσα· Η στείρα τίκτει, την Θεοτόκον, και τροφόν της ζωής ημών.

**Μετά τον Πολυέλεον, κάθισμα. Ήχος γ . Την ωραιότητα.**

Τον ωραιότατον, Χριστόν επόθησας, και τα ορώμενα, κάλλη παρέδραμες, ως νουνεχής και συνετή, πανεύφημε Πουλχερία, όθεν κατεκόσμησας, αρεταίς τα βασίλεια, και κατεμυκτήρισας, κακοδόξων συστήματα, διο οι σοι ικέται βοώμεν· χαίρε ημών η προστασία.

**Δόξα. Και νυν. Της εορτής. Ήχος πλ. δ . Το προσταχθέν μυστικώς.**

Αγαλλιάσθω ουρανός, γη ευφραινέσθω· ο του Θεού γαρ ουρανός, εν γη ετέχθη, η Θεόνυμφος αύτη εξ επαγγελίας. Η στείρα βρέφος θηλάζει την Μαριάμ· και χαίρει επί τω τόκω Ιωακείμ. Ραβδος λέγων ετέχθη μοι, εξ ης το άνθος Χριστός, εβλάστησεν εκ ρίζης Δαυΐδ. Όντως θαύμα παράδοξον!

**Οι Αναβαθμοί, το α’ αντίφωνον του δ ἤχου.**

**Προκείμενον:** Παρέστη η Βασίλισσα εκ δεξιών Σου.

**Στ.:** Σμύρνα και στακτή, και κασία από των ιματίων σου.

**Ευαγγέλιον του Όρθρου εκ του κατά Ματθαίον. Ζήτει τω ΙΖ Σαββάτῳ Ματθαίου.**

**Ο Ν ψαλμός.**

**Δόξα:** Ταις της Θεοστέπτου...

**Και νυν:** Ταις της Θεοτόκου...

**Ιδιόμελον. Ήχος πλ. β . Στ.:** Ελεήμον, ελέησόν με ο Θεός...

Θεόστεπτε παρθένε, Πουλχερία ισαπόστολε, ως έχουσα προς Κύριον παρρησίαν, πρέσβευε υπέρ ημών, των πιστώς εκτελούντων την μνήμην σου.

**Είτα οι Κανόνες· ο α τῆς Εορτής, και της Αγίας.**

**Ο α Κανὼν της Εορτής, του Κυρίου Ιωάννου**

**Ωδή α' Ήχος β'. Ο Ειρμός**

«Δεύτε λαοί, άσωμεν άσμα Χριστώ τω Θεώ, τω διελόντι θάλασσαν, και οδηγήσαντι, τον λαόν ον ανήκε, δουλείας Αιγυπτίων, ότι δεδόξασται».

Δεύτε πιστοί, Πνεύματι θείω γηθόμενοι, την εξ ακάρπου σήμερον, επιδημήσασαν, εις βροτών σωτηρίαν, αειπάρθενον Κόρην, ύμνοις τιμήσωμεν.

Χαίρε σεμνή, Μήτηρ και δούλη Χριστού του Θεού, η της αρχαίας πρόξενος, μακαριότητος, των ανθρώπων τω γένει, σε πάντες επαξίως, ύμνοις δοξάζομεν.

Η της ζωής, τίκτεται σήμερον γέφυρα, δι' ης βροτοί ανάκλησιν, της καταπτώσεως, της εις Άδου ευρόντες, Χριστόν τον ζωοδότην, ύμνοις δοξάζουσιν.

**Ο Κανών της Αγίας.**

**Ωδή α . Ήχος δ . Ανοίξω το στόμα μου.**

Υμνήσαί σε μέλλοντι, και ευφημήσαι προσπεύδοντι, αιδούμαι και δέδοικα, μη αποτύχω σεμνή, των χαρίτων σου, τον πλούτον ανυμνήσαι, διο ικετεύω σε, χάριν μοι δώρησαι.

Τον πόθον μου πρόσδεξαι, και μη παρίδης δεόμενον, και λόγου και χάριτος, των σων ναμάτων τυχείν, η πανεύσπλαγχνος, τροφός των πενομένων, όπως ευφραινόμενος, πανηγυρίζω σε.

Ικέσιον δέησιν, χαρμονικώς σοι προσφέρομεν, τελούντες την μνήμην σου, την φωτοφόρον κλεινή, και δεόμεθα, θερμώς αξιωθήναι, της άνω λαμπρότητος, ταις ικεσίαις σου.

**Θεοτοκίον.**

Ως έμψυχον θάλαμον, ως αδιάφθορον σκήνωμα, ως πύλην ουράνιον, ως θείαν τράπεζαν, ως παλάτιον, και θρόνον του Δεσπότου, Μαρίαν την άχραντον, ύμνοις τιμήσωμεν.

**Ωδή γ'. Ο Ειρμός**

«Στερέωσον ημάς εν σοι Κύριε, ο ξύλω νεκρώσας την αμαρτίαν, και τον φόβον σου εμφύτευσον, εις τας καρδίας ημών των υμνούντων σε».

Αμέμπτως τω Θεώ πολιτευσάμενοι, την πάντων εκύησαν σωτηρίαν, οι θεόφρονες γεννήτορες, της τον Κτίστην τεκούσης και Θεόν ημών.

Ο πάσι την ζωήν πηγάζων Κύριος, εκ στείρας προήγαγε την Παρθένον· ην εισδύναι κατηξίωσε, μετά τόκον φυλάξας αδιάφθορον.

Της Άννης τον καρπόν Μαρίαν σήμερον, την βότρυν κυήσασαν ζωηφόρον, ως Θεοτόκον ανυμνήσωμεν, προστασίαν τε πάντων και βοήθειαν.

**Της Αγίας. Τους Σους υμνολόγους.**

Την ποίμνην σου ταύτην Πουλχερία, την πόθω γεραίρουσαν τα σα, άνασσα προτερήματα, ταις σαις ευχαίς ενίσχυσον, θεοφιλώς πορεύεσθαι, και θεαρέστως ιθύνεσθαι.

Εδείχθης λιμήν των εν ανάγκαις, και τόμος θεόγραφος σεμνή, έχουσα τα θεόπνευστα, πνευματικά μαθήματα, εν τη ψυχή σου πάντοτε, ως θείου Πνεύματος έμπλεως.

Τους πόθω τελούντας μακαρία, την θείαν σου μνήμην και σεπτήν, παθών αχλύος λύτρωσαι, και αναγκών και θλίψεων, και προς οδόν θεάρεστον, προθύμως τρέχειν

ευόδωσον.

**Θεοτοκίον.**

Χειμάζει με κλύδων αμαρτίας, και σάλος ατόπων λογισμών, σπλαγχνίσθητι Πανάμωμε, και χείρα βοηθείας μοι, ως συμπαθής επέκτεινον, όπως σωθείς μεγαλύνω Σε.

**Κάθισμα. Ήχος δ . Κατεπλάγη Ιωσήφ.**

Συνεκρότησας σοφώς, τετάρτην Σύνοδον σοφή, εν Χαλκηδόνι συν σεπτώ, Μαρκιανώ τω βασιλεί, εξακοσίων και τριάκοντα Πατέρων, αύτη Ευτυχή και Διόσκορον, και πλάνην την αυτών, κατεδίκασεν, ως και το πριν υπό Θεοδοσίου, η εν Εφέσω Νεστόριον, συν σοι Αυγούστα, επικυρούσα, τα της πίστεως δόγματα.

**Δόξα... Και νυν.... Της Εορτής**

Η Παρθένος Μαριάμ, και Θεοτόκος αληθώς, ως νεφέλη του φωτός, σήμερον έλαμψεν ημίν, και εκ Δικαίων προέρχεται, εις δόξαν ημών. Ουκ έτι ο Αδάμ, κατακρίνεται· η Εύα των δεσμών, απολέλυται· και δια τούτο κράζομεν βοώντες, εν παρρησία τη μόνη Αγνή· Χαράν μηνύει, η γέννησίς σου, πάση τη οικουμένη.

**Ωδή δ'. Ο Ειρμός**

«Εισακήκοα Κύριε, την ακοήν της σης οικονομίας, και εδόξασά σε μόνε φιλάνθρωπε».

Ανυμνούμέν σε Κύριε, τον τοις πιστοίς σωτήριον λιμένα, παρασχόντα πάσι την σε κυήσασαν.

Σε Θεόνυμφε καύχημα, πάσι Χριστός ανέδειξε και κράτος, τοις υμνούσι πίστει σου το μυστήριον.

Απειρόγαμε Δέσποινα, ταις σαις λιταίς λυτρούμενοι πταισμάτων, ευγνωμόνως πάντες σε μακαρίζομεν.

**Της Αγίας. Την ανεξιχνίαστον.**

Την ευπρεπεστάτην σου νυν κορυφήν, πόθω ευφημήσαι προσέρχομαι, ο δυσμορφίας πεπλησμένος αγαθή, ως ευμενής ουν δέξαι με, θείαν προς ζωήν επανάγουσα.

Τους επιτελούντάς σου νυν ευσεβώς, το σεπτόν μνημόσυνον πρέσβευε, αξιωθήναι Παραδείσου της τρυφής, και θεϊκής λαμπρότητος, και της των Αγίων μεθέξεως.

Ην εκ βάθρων ήγειρας σεπτήν Μονήν, και τω του Σωτήρος ονόματι, καθιέρωσας διαμένειν εσαεί, εν αρραγεί συντήρησον, πέτρα ευσεβείας ακλόνητον.

**Θεοτοκίον.**

Η πανυπερθαύμαστος Μήτηρ Θεού, λάμψον μετανοίας ακτίνά μοι, λύσον τον ζόφον των αμέτρων μου κακών, τους πονηρούς απέλασον, Κόρη λογισμούς της καρδίας μου.

**Ωδή ε'. Ο Ειρμός**

«Ο σκιόγραφον αχλύν, αινιγμάτων σκεδάσας, και των πιστών εκβάσει της αληθείας, δια της θεόπαιδος, καταυγάσας τας καρδίας, και ημάς τω φωτί σου Χριστέ καθοδήγησον».

Ανυμνήσωμεν λαοί, την των πάντων αιτίαν· του καθ ἡμᾶς γενέσθαι τον αίτιον· ης τον τύπον έχαιρον, αξιούμενοι Προφήται, εναργή σωτηρίαν ταύτης καρπούμενοι.

Της ανίκμου ο βλαστός ράβδου του ιερέως, τω Ισραήλ εδήλωσε πρόκρισιν· και νυν την λαμπρότητα, των φυσάντων παραδόξως, δαδουχεί το εκ στείρας πανένδοξον κύημα.

**Της Αγίας. Εξέστη τα σύμπαντα.**

Πιστών η ομήγυρις, κηρύττει τα ελέη σου, και της ευποιΐας σου τον πλούτον, σεμνή γαρ ώφθης, των εν ανάγκαις σωτήρ, και της ευσεβείας βοηθός, και πάσιν εγνώσθησαν, τα λαμπρότατα έργα σου.

Παρθένος σε δέσποινα, η Κόρη και Βασίλισσα, ηξίωσε μόνην βασιλεύειν, και παρθενεύειν, ω Πουλχερία κλεινή, εν τώδε τω βίω τω φθαρτώ, όθεν και εξέλαμψας,

ως λαμπρότατος ήλιος.

Νυμφώνα εις άφθαρτον, και θάλαμον ουράνιον, εισήλθες ενδόξως Πουλχερία, ώσπερ παρθένος, μετά λαμπάδος λαμπράς, θείω εξαστράπτουσα φωτί, εναρέτων πράξεων, και δογμάτων του Πνεύματος.

**Θεοτοκίον.**

Ισχύς τε και στήριγμα, της ασθενούς καρδίας μου, Συ ει απειρόγαμε Παρθένε, άρρηκτον τείχος, από προσώπου εχθρού, σώζουσα παντοίων με δεινών, τρέπουσα τας φάλαγγας, του δεινού πολεμήτορος.

**Ωδή ς'. Ο Ειρμός**

«Προς Κύριον εκ κήτους ο Ιωνάς εβόησε· Συ με ανάγαγε, εκ πυθμένος Άδου δέομαι, ίνα ως λυτρωτή, εν φωνή αινέσεως, αληθείας τε πνεύματι θύσω σοι».

Προς Κύριον εν θλίψει στειρώσεως εβόησαν, της Θεομήτορος, οι θεόφρονες γεννήτορες, και ταύτην γενεαίς γενεών εκύησαν, εις κοινήν σωτηρίαν και καύχημα.

Εδέξαντο ουράνιον δώρον αξιόθεον, της Θεομήτορος, οι θεόφρονες γεννήτορες, αυτών των Χερουβίμ υπερφέρον όχημα, την του Λόγου και Κτίστου λοχεύτριαν.

**Της Αγίας. Την θείαν ταύτην.**

Ως ρόδον εύοσμον ήνθησας, και άνθος Παραδείσου αμάραντον, εν τω συστήματι, της Εκκλησίας πανέντιμε, θείων χαρίτων κάλλεσι, διαπρέπουσα.

Ως άλλη κρήνη χρυσόρρειθρος, εν μέσω των Συνόδων εξέχεας, ύδωρ αθάνατον, θείων δογμάτων διδάγματα, τας των πιστών καρδίας, καταδροσίζοντα.

Τους πόθω ταύτην γεραίροντας, την θείαν και σεβάσμιον μνήμην σου, και εορτάζοντας, δεινών παντοίων απάλλαξον, και λύτρωσαι πταισμάτων, ταις ικεσίαις σου.

**Θεοτοκίον.**

Την θείαν στάμνον και τράπεζαν, τον άρτον της ζωής την βαστάσασαν, την αγεώργητον, χώραν το όρος το άγιον, την Θεοτόκον Κόρην, ύμνοις τιμήσωμεν.

**Κοντάκιον. Της εορτής. Ήχος δ' Αυτόμελον**

Ιωακείμ και Άννα ονειδισμού ατεκνίας, και Αδάμ και Εύα, εκ της φθοράς του θανάτου, ηλευθερώθησαν Άχραντε εν τη αγία γεννήσει σου· αυτήν εορτάζει και ο

λαός σου, ενοχής των πταισμάτων, λυτρωθείς εν τω κράζειν σοι· Η στείρα τίκτει την Θεοτόκον, και τροφόν της ζωής ημών.

**Κοντάκιον της Αγίας. Ήχος γ . Η Παρθένος σήμερον.**

Την σεπτήν σου σήμερον, πανηγυρίζομεν μνήμην, και πιστώς δοξάζομεν, τον στεφανώσαντα ταύτην, στέμμασι, της παρθενίας πανακηράτοις, κάλλεσιν, Ορθοδοξίας διαυγεστάτοις, Πουλχερία στεφηφόρε, πρεσβείαν ποίει, υπέρ ημών προς Θεόν.

**Ο Οίκος.**

Κάλλη ουράνια εκμανθάνειν, και πέρατα γης ερευνάν, πολύπονον εστίν έργον, και δυσνόητον, ώσπερ ουν αστέρας ουρανού, και ψάμμον θαλάσσης, αριθμήσαι αδύνατον, ούτως ουδέ Πουλχερίας, τας ευποιΐας, και αγαθοεργίας, και την σωφροσύνην και ευσέβειαν ειπείν ικανώς, τοσούτοις αυτήν χαρίσμασιν, εκόσμησεν ο Κύριος, Ου την πίστιν ετήρησεν αδιάφθορον, κηρύξασα την αειπάρθενον Αυτού Μητέρα Θεοτόκον, και Αυτόν Θεάνθρωπον τέλειον, εκ δύο φύσεως τελείων, εις μίαν ασύγχυτον υπόστασιν, ω και πρεσβεύει υπέρ ημών ως Θεώ.

**Συναξάριον.**

**Τη Ι τοῦ αυτού μηνός, η Αγία Πουλχερία η βασίλισσα, εν ειρήνη τελειούται.**

Όντως παρέστη ψαλμικώς Πουλχερία,

Εκ δεξιών σου Βασίλισσα Χριστέ μου.

Πουλχερία η βασιλίς, και παρθένος,

Προστάτις τε άγρυπνος της ευσεβείας.

Τη δεκάδι βασιλίς, γήθεν χαρίεσσα μετέστη

Αύτη ήτον αδελφή του Βασιλέως Θεοδοσίου του μικρού, και διαδεξαμένη την του αδελφού βασιλείαν εν έτει υν (450), υπανδρεύθη μεν τον ευσεβέστατον Μαρκιανόν γέροντα όντα, ίνα αυτός διοική την βασιλείαν καλώς, αλλ’ όμως την παρθενίαν αυτής μέχρι τέλους άφθορον και καθαράν διεφύλαξεν. Αφ’ ου λοιπόν η μακαρία αύτη έζησε με ευσεβή και θεοφιλή πολιτείαν, και έκτισε πολλούς Ναούς και Νοσοκομεία, και συνεκρότησε την εν Χαλκηδόνι Αγίαν και Οικουμενικήν Τετάρτην Σύνοδον, και απλώς ειπείν, αφ’ ου αύτη διέλαμψε με πλείστα κατορθώματα, εν ειρήνη εξεδήμησε προς τον παρ’ αυτής ποθούμενον Νυμφίον Χριστόν.

**Τη αυτή ημέρα, Μνήμη των Αγίων Μαρτύρων γυναικών Μηνοδώρας, Μητροδώρας, Νυμφοδώρας.**

Ηγούντο Μηνοδώρα και Μητροδώρα,

Και Νυμφοδώρα δώρα σαρκός αικίας.

Αύται αι Άγιαι Γυναίκες, ήσαν εις τους χρόνους του βασιλέως Μαξιμιανού, εν έτει τδ (304), αδελφαί μεν κατά σάρκα, πατρίδα δε έχουσαι την Βιθυνίαν, και διαλάμπουσαι με παρθενίαν και κάλλος ψυχής και σώματος. Δια δε την του Χριστού αγάπην, άφησαν μεν την πατρίδα των, υπήγαν δε και εκατοίκησαν εις ένα υψηλόν τόπον, ευρισκόμενον πλησίον εις τα θερμά ύδατα, τα επονομαζόμενα Πύθια· και εκεί επολιτεύοντο με σωφροσύνην και πάσαν άλλην άσκησιν. Δια τούτο ηξιώθησαν

να λάβουν εγκάτοικον εις την ψυχήν αυτών την χάριν του Αγίου Πνεύματος. Όθεν, και φανερωθείσαι εις πολλούς, ότι είναι τοιαύται πνευματοφόροι και κεχαριτωμέναι υπό Θεού, ηλευθέρωναν τους πάσχοντας από διαφόρους ασθενείας, και από την ενέργειαν των πονηρών δαιμόνων. Ταύτα δε μαθών Φρόντων ο ηγεμών, στέλλει τον συγκάθεδρόν του με πολλήν παράταξιν και δορυφορίαν, δια να εξετάση τα περί των Παρθένων· εκείνου δε παραστήσαντος αυτάς ενώπιόν του, κατεπλάγη με την τούτων φρόνησιν και σύνεσιν. Βλέπων δε πως αι Άγιαι εστέκοντο πάσαι άφοβοι, προστάζει παρευθύς να ξεγυμνωθή η πρώτη αδελφή Μηνοδώρα, και να καταξέηται από τους δημίους εις δύο ολοκλήρους ώρας. Επειδή δε ο δικαστής επρόσταξε αυτήν να θυσιάση εις τα είδωλα, επεριγέλασεν αυτόν η Αγία. Όθεν τόσον πολύ έδειραν αυτήν με τα ραβδία, ώστε ετρίβησαν τα κόκκαλά της, και λιποθυμήσασα παρέδωκε την ψυχήν της εις χείρας Θεού, και έλαβε τον στέφανον της αθλήσεως. Τότε ο δικαστής δεικνύει εις τας άλλας δύο αδελφάς το ωραίον εκείνο σώμα της αδελφής των, γυμνόν και εξωγκωμένον από τας πληγάς, θέλων με τούτο και με άλλους φοβερισμούς, να ψυχράνη την θερμότητα των Παρθένων, και την ανδρείαν αυτών να ολιγοστεύση. Επειδή όμως είδεν, ότι αδύνατα επιχειρεί, δια τούτο προστάζει να κρεμάσουν επάνω εις ξύλον την δευτέραν αδελφήν Μητροδώραν, και να κατακαίουν αυτήν από παν μέρος του σώματος με λαμπάδας αναμμένας, έπειτα βάλλει αυτήν υποκάτω εις βαρυτάτους λοστούς, και με το βάρος εκείνων συντρίβει όλον το σώμά της, και ούτω με την τιμωρίαν αυτήν απήλθεν η μακαρία προς τον Νυμφίον της Χριστόν, ον ηγάπησε. Τα ίδια δε βάσανα και η τρίτη αδελφή Νυμφοδώρα υπομείνασα, συνηριθμήθη με τας δύο της αδελφάς εις τους αυτούς ουρανίους θαλάμους. Τόσην δε μεγάλην ανδρείαν έδειξαν αι τρεις αύται αδελφαί εις το μαρτύριον, ώστε ουδέ ψιλόν αναστεναγμόν εξέπεμψαν αι αοίδιμοι εις όλα τα δεινά βάσανα, όπου εδοκίμασαν· αλλά μένουσαι ως στήλαι ακίνητοι, εις μόνον τον Θεόν έβλεπον και με τους αισθητούς οφθαλμούς και με τους νοητούς, και με μόνον τον Θεόν συνωμίλουν. Ο δε παράνομος δικαστής ήναψε κάμινον δυνατήν, και μέσα εις αυτήν έρριψε τα των Παρθένων μαρτυρικά λείψανα· αλλ’ ευθύς έγιναν άνωθεν αστραπαί και βρονταί και ραγδαία βροχή· και τον μεν άδικον δικαστήν δικαίως κατέκαυσαν, τα δε άγια λείψανα αβλαβή διεφύλαξαν, κατέσβεσαν δε το πυρ της καμίνου. Όθεν, λαβόντες αυτά τινές Χριστιανοί, ενεταφίασαν μεγαλοπρεπώς εις τον τόπον όπου ετελειώθησαν εν Χριστώ.

**Τη αυτή ημέρα, Μνήμη του Αγίου Μάρτυρος Βαρυψαβά.**

Βαρυψαβάς δι αἷμα θείον Δεσπότου,

Οικείον αίμα συντριβείς ξύλοις χέει.

Ούτος ο Άγιος, λαβών από έναν ερημίτην το τίμιον αίμα, όπου έτρεξεν από την πλευράν του Κυρίου ημών Ιησού Χριστού, δια μέσου αυτού πολλάς ιατρείας εποίει.

Δια τούτο και από τους απίστους, με ξύλα φονεύεται κατά τον καιρόν της νυκτός· ο δε τίμιος θησαυρός του δεσποτικού αίματος έμεινεν πάλιν σώος και ακέραιος, φυλαττόμενος από τον μαθητήν του Αγίου.

**Τη αυτή ημέρα μνήμην επιτελούμεν της Ευρέσεως της Αγίας και θαυματουργού Εικόνος της Κυρίας ημών Θεοτόκου, της ευρεθείσης εν τη νήσω παλαιά Τρίκερα του Μαγνησιακού Κόλπου, υπό τας ρίζας ελαίας.**

Εικών η θεία της Πανάγνου τω κόσμω,

οφθείσα δώκε, νυν χάριν των θαυμάτων.

**Τη αυτή ημέρα, Μνήμη των Αγίων Αποστόλων Απελλού, Λουκά και Κλήμεντος.**

Λουκάς ο θείος συν Απελλή και Κλήμης,

Απόστολοι σύνεισι τοις Αποστόλοις.

Άλλος είναι ο Απόστολος ούτος Απελλής, και άλλος ο Απελλής εκείνος, όστις έγινεν Επίσκοπος της εν Θράκη Ηρακλείας, και εορτάζεται κατά την λα τοῦ Οκτωβρίου· τούτον δε αναφέρει ο Απόστολος Παύλος εν τη προς Ρωμαίους επιστολή λέγων· Ασπάσασθε Απελλήν τον δόκιμον εν Χριστώ (ιστ , 10). Ούτος λοιπόν γενόμενος της Σμύρνης φωστήρ, και τω Χριστώ οσίως δουλεύσας, προς αυτόν εξεδήμησεν. Ο δε Λουκάς ούτος, είναι άλλος από τον Ευαγγελιστήν· αναφέρει δε και αυτόν ο Παύλος εν τη προς Τιμόθεον πρώτη Επιστολή λέγων: Λουκάς εστι μόνος μετ’ εμού (δ , 11). Ούτος λοιπόν, γενόμενος πρώτος επίσκοπος της εν Συρία Λαοδικείας, και καλώς ποιμάνας το λογικόν αυτού ποίμνιον, απήλθε προς Κύριον. Και ο Κλήμης δε ούτος, άλλος είναι από τον Κλήμεντα τον Ρώμης επίσκοπον. Τούτον δε αναφέρει ο ίδιος Παύλος εν τη προς Φιλιππησίους Επιστολή λέγων: Εν τω Ευαγγελίω συνήθλησάν μοι μετά και Κλήμεντος και των λοιπών συνεργών μου(δ , 3). Ούτος λοιπόν, γενόμενος επίσκοπος των Σαρδέων, και τα στίγματα του Χριστού εν τη σαρκί περιφέρων, προς Αυτόν εξεδήμησεν.

**Τη αυτή ημέρα, Μνήμη της Αγίας Μάρτυρος Ίας, ήτις ξίφει ετελειώθη.**

Εκ γης εκάρθη κοιλάδων Ία ξίφει,

Και σοι προσήχθη Σώτερ ως εύπνουν Ίον.

Καταγόταν από το Κάστρο του λεγομένου Βιζάλης. Συνελήφθηκε αιχμάλωτη μαζί με 9.000 χριστιανούς και οδηγήθηκε στην Περσία. Εκεί από τον βασιλιά των Περσών Σαβώρ, παραδόθηκε στους σοφούς της Περσίας προκειμένου να την πείσουν να ἀρνηθεῖ τον Χριστό. Επειδή όμως δεν το κατάφεραν, την φυλάκισαν και μετά 15 μήνες την έβγαλαν, και αφού την βασάνισαν σκληρά τελικά την αποκεφάλισαν.

**Τη αυτή ημέρα, μνήμη του Οσίου Ευφροσύνου του νέου, προστάτου της ιεράς Μονής Κηπουραίων της νήσου Κεφαλληνίας, ένθα και τα ιερά αυτού λείψανα τεθησαύρισται.**

Ευφρόσυνος θείος μυρίπνοον έχει τον βίον πάντα,

Μυριζόντων άμα τοις θαυμασίοις των αρετών σου.

Ούτος ο θεοφόρος ανήρ ην Κεφαλλήν, γεννηθείς εν τη κώμη των Ιλλάρων εν έτει αψλζ , η ως τινες λέγουσι αψλη. Γενομένου δεκαεξαετούς απέθανον οι γονείς αυτού, έκτοτε, συντρεφομένου τη οικογενεία του πατραδέλφου Ιλαρίου, ος και δίκην κηδεμόνος προέτρεπεν τον Όσιον (κατά κόσμον Ευάγγελον την κλήσιν Πυλαρινόν-Μαρκαντωνάτον) εις το νυμφευθήναι. Ο δε Όσιος, μη βουλόμενος λυπήσαι τον συγγενή αυτού και αμαυρώσαι το ειλικρινές του συγγενικού συναισθήματος, ουδέποτε απεκάλυψεν ετέρω την ειλημμένην απόφασιν του αφιερούσθαι τω των απάντων Πλαστουργώ ψυχή και σώματι. Πλησίον της οικίας όπου διέμενον, ην επ’ ονόματι του Αγίου Νικολάου ναός τις, ου τινος παρά την δυτικήν θύραν εφοίτα ο Όσιος καθ’ εκάστην νύκτα προσευχόμενος και εξομολογούμενος τας ευχαριστίας αυτού τω Θεώ. Η συνεχιζομένη παννύχιος εκ της κλίνης εξανάστασις και αναχώρησις του Οσίου ου διέλαθεν της προσοχής του συγγενούς, όστις ποτέ λίαν πρωΐ θεωρήσας την κενήν κλίνην ώετο πρόδρομον ανηθικότητος είναι, τη επιούση νυκτί παραφυλάξας, είδεν τον Όσιον προσευχόμενον, και κατανοήσας την διάνοιαν, παρεκίνησε αυτόν μετελθείν, το αγγελικόν πολίτευμα της μοναστικής κοινότητος. Ο δε Όσιος, υπετάχθη τω Κυρίω και τω κτήτορι της Ιεράς Σταυροπηγιακής Μονής Ευαγγελισμού της Θεοτόκου των Κηπουραίων Χρυσάνθω και εν έτει αψξ ἐνεδύθη το αγγελικόν Σχήμα κατόπιν τριετούς δοκιμασίας, μετονομασθείς Ευφρόσυνος. Καταταγείς ουν εν τη ιερά μονή, εβίου βίον αγγελόμορφον, γενόμενος χωρητικός της θείας ενεργείας, ευφραινόμενος τη δόξη των θελημάτων του Υψίστου, χαριτούμενος τη υψοποιώ ταπεινώσει και τη προς πάντας εν απλότητι υπακοή, τρεφόμενος τη αδιακόπω νοερά προσευχή και αλήκτω εγκρατεία, ενισχυόμενος ταις γονυκλισίαις και ταις ολονυκτίοις στάσεσι, και ως έπος ειπείν, διαχέων το ευαγγελικόν φως δια της εις τον πλησίον αγάπης. Προκόπτων δε εις τοσούτον των αρετών, και εν πάση αγαθοεργία διαλάμπων, είληφεν ουρανόθεν παρά του τα νήπια σοφίζοντος Κυρίου το προορατικόν χάρισμα, αποκαλύπτων πολλών καρδιών διαλογισμούς και χρείας εις έκπληξιν πάντων και εις δόξαν του Δεσπότου Χριστού. Και γράμματα μη μεμαθηκώς, εκ καρδίας εγίνωσκε την θείαν Γραφήν, διδάσκων και οδηγών εις μετάνοιαν έκαστον των αυτώ εντυγχανόντων. Ταις ευχαίς του Οσίου Ευφροσύνου του νέου, ελύετο η ατοκία των πίστει προσερχομένων αυτώ γυναικών, εκουφίζετο δε και η ένδεια των πενήτων, και η των αδικουμένων απελπισία εις παραμυθίαν στερράν μετεβάλλετο. Τη προσκλήσει του Οσίου, αι των Ασωμάτων δυνάμεις πίθον υπερμεγέθη εν μια νυκτί μετήνεγκον ένδον της μονής και τη σημειώσει υπ’ αυτού του σημείου του Τιμίου Σταυρού επί τινος πέτρας τεραστίων διαστάσεων, δια μικρού κτύπου μετά πελέκεως διέρρηξεν ταύτην εις τεμάχια, του θειοτάτου ανδρός

βουλομένου υποτυπώσαι την εκ Θεού αρχομένην εργασίαν. Ότε υπό φιλέριδος βλασφήμου τινός υπέμενε λοιδορίας και απειλάς μετά ψόγων, ενουθέτει τον υβριστικόν μείρακα τη υπομνήσει της μεταμελείας και της υψίστης του Κυρίου δυνάμεως, και εν τέλει διήλεγξεν εκείνον τη βλασφημία επιμένοντα προλέγων θάνατον οικτρόν, όσπερ αίφνης μετ’ ολίγον επήλθεν δια τινος σφαίρας πυροβόλου όπλου διαπερασάσης τας βλασφήμους παρειάς. Τη προσάψει των ενδυμάτων η του σώματος του Οσίου, εδύναντο οι συμμονασταί αυτού καθοράν τας απαισίους όψεις των δαιμόνων των επελαυνόντων εκ παρακειμένου όρους κατά της μονής, ους αι πανίεραι ευχαί του Οσίου Ευφροσύνου, και η διαπρύσιος υπόδειξις της μεταξύ των μοναχών ομονοίας και τηρήσεως των Κυριακών εντολών εσκέδαζεν κατά κράτος. Προϊδών δε ο Όσιος το μακάριον αυτού τέλος και εν κατανύξει συμβουλεύσας τοις αδελφοίς μακροθυμείν, φεύγειν την ανθρωπαρέσκειαν, καλλιεργείν την ταπείνωσιν

και υπεράνω όλων ελεείν τους πλησίον, έργω και ουχί μόνον λόγω δεικνύειν και βιουν την εις αλλήλους αγάπην, εκοιμήθη υμνών την πεφιλημένην αυτώ Παντάνασσαν Δέσποιναν Θεοτόκον τη δεκάτη του μηνός Σεπτεμβρίου, του έτους αωια . Μετά τρία έτη, εγένετο η ανακομιδή των Αγίων αυτού λειψάνων, καθ’ ην άπαντες οι παριστάμενοι ήσθοντο την δι’ αυτών εκπεμπομένην άρρητον ευωδίαν, δι’ ης στέφει ο Κύριος τα οστά των Οσίων Αυτού. Τα λείψανα του Οσίου, μετά της τιμίας Κάρας αυτού, φυλάττονται εν τη λάρνακι του ναού της Ιεράς Μονής των Κηπουραίων, ευωδίαν αναπέμποντα και θαυματουργούντα εις τους μετά πίστεως προσερχομένους.

**Τη αυτή ημέρα, ο Άγιος Πέτρος επίσκοπος Νικαίας, εν ειρήνη τελειούται.**

Νικαέων πρόεδρος ων πρώην Πέτρε,

αλιέων σύνεδρος εκθανών γίνη.

**Τη αυτή ημέρα, μνήμη της Αγίας Ευδοκίας της παιδός.**

**Τη αυτή ημέρα, μνήμη του Αγίου Παύλου επισκόπου Νικαίας.**

**Τη αυτή ημέρα, μνήμη του Οσίου Παύλου του Υπάκουου, του εν τω Σπηλαίω του Ρώσσου.**

**Τη αυτή ημέρα, μνήμη του θαύματος της Υπεραγίας Δεσποίνης Θεοτόκου της Σκιπτρού, εν τη πόλει των Ορχομενών, ότε εκ της γερμανικής καταστροφής αυτήν ελυτρώσατο**

**Ταις σων Αγίων πρεσβείαις, Χριστέ ο Θεός, ελέησον και σώσον ημάς. Αμήν.**

**Ωδή ζ'. Ειρμός.**

«Βάτος εν όρει πυράφλεκτος, και δροσοβόλος κάμινος Χαλδαϊκή, σαφώς προγράφει σε Θεόνυμφε· το γαρ θείον άϋλον εν υλική γαστρί, πυρ αφλέκτως εδέξω· διο τω

εκ σου τεχθέντι κράζομεν· Ευλογητός ο Θεός, ο των Πατέρων ημών».

Σου ταις αΰλοις εμφάσεσιν, ο νομοθέτης είργετο κατανοείν, το μέγα Πάνσεμνε μυστήριον, μη φρονείν χαμαίζηλα, συμβολικώς παιδευόμενος ποτέ· διο εκπλαγείς

το θαύμα έλεγεν· Ευλογητός ο Θεός, ο των Πατέρων ημών.

Όρος και πύλην ουράνιον, και νοητήν σε κλίμακα θεοπρεπώς· χορός ο θείος προηγόρευσε· εκ σου γαρ λίθος τέτμηται, ουχ υποστάς εγχειρίδιον ανδρός· και πύλην, δι ἧς διήλθε Κύριος, των θαυμασίων Θεός, ο των Πατέρων ημών.

**Της Αγίας. Ουκ ελάτρευσαν.**

Απεδίωξας, Νεστόριον τον άφρονα, τον μελετήσαντα, κατά Χριστού ασεβώς, δυάδος των φύσεων, έχουσα πρόμαχον, τον σοφώτατον, Αλεξανδρείας Κύριλλον, ευσεβώς σε νουθετούντα.

Εκ των θείων, περιβόλων απεμάκρυνας, ως ατυχέστατον, τον δυστυχή Ευτυχή, και απεσκοράκισας, κακώς Διόσκορον, τον κακόφρονα, πίστιν καλώς κατέχουσα, των

Πατέρων την αγίαν.

Εξεπαίδευσας, σοφώς τον Θεοδόσιον, τον σον κασίγνητον, ταις εντολαίς του Θεού, εμμένειν ακλόνητον, και αναμέλποντα· υπερύμνητε, ο τον Πατέρων Κύριος, και Θεός ευλογητός ει.

**Θεοτοκίον.**

Η Βασίλισσα, Παρθένος η κυήσασα, τον Βασιλέα Χριστόν, οίκτειρον σώσόν με, κλονούμενον πάθεσι, πίστει στερέωσον, και οδήγησον, προς σωτηρίας τρίβον με,

των πιστών η σωτηρία.

**Ωδή η'. Ο Ειρμός**

«Εν τη καμίνω τη των Παίδων, προαπεικόνισας ποτέ, την σην Μητέρα Κύριε· ο γαρ τύπος τούτους πυρός εξείλετο, αφλέκτως εμβατεύοντας· ην υμνούμεν εμφανισθείσαν, δια σου τοις πέρασι σήμερον, και υπερυψούμεν εις πάντας τους αιώνας».

Της προς Θεόν ημών καταλλαγής, η προορισθείσα σκηνή, του είναι νυν απάρχεται, τεξομένη Λόγον ημίν παχύτητι, σαρκός εμφανιζόμενον· ον υμνούμεν οι εκ μη όντων, δι αὐτοῦ το είναι λαβόντες, και υπερυψούμεν εις πάντας τους αιώνας.

Η της στειρώσεως μεταβολή, την κοσμικήν των αγαθών, διέλυσε στείρωσιν, και τρανώς το θαύμα Χριστόν υπέδειξε, βροτοίς επιδημήσαντα· ον υμνούμεν οι εκ μη όντων, δι αὐτοῦ το είναι λαβόντες, και υπερυψούμεν εις πάντας τους αιώνας.

**Της Αγίας. Παίδας ευαγείς.**

Μόνη θαυμαστώς, εν βίω τώδε, βασίλισσα και παρθένος αναδέδειξαι, αλουργίδα άφθορον, και πορφύραν άχραντον, ενδεδυμένη ένδοξε, και αναμέλπουσα· τον Κύριον, υμνείτε τα έργα, και υπερυψούτε, εις πάντας τους αιώνας.

Ύμνησας εν μέσω της Συνόδου, τον τόκον της Θεοτόκου δύο φύσεσι, πέλοντα ασύγχυτον, και μετά την ένωσιν, ως οι Πατέρες άπαντες, πανσόφως έψαλλον· Θεάνθρωπον, υμνούντες Σωτήρα, και δοξολογούντες, εις πάντας τους αιώνας.

Εσβέσθη αιρέσεων το θράσος, και πάσης κακοδοξίας τα φρυάγματα, τη ορθοτομία σου, Πουλχερία πάνσοφε, και Οικουμένην άπασαν, άδειν εκέλευσας· τον Κύριον, υμνείτε τα έργα, και υπερυψούτε, εις πάντας τους αιώνας.

**Θεοτοκίον.**

Οπίσω Σου έδραμον γυναίκες, των μύρων των ηδυπνόων επαισθόμεναι, πάναγνε Θεόνυμφε, Κόρη απειρόγαμε, του εκ γαστρός Σου λάμψαντος, Μονογενούς Υιού, και Σοι συμβασιλεύοντος όντως, ανυμνολογούσαι, Χριστόν εις τους αιώνας.

**Ωδή θ'. Ο Ειρμός**

«Η τον προ ηλίου φωστήρα, τον Θεόν εξανατείλαντα, σωματικώς ημίν επιδημήσαντα, εκ λαγόνων παρθενικών, αφράστως σωματώσασα, ευλογημένη πάναγνε, σε Θεοτόκε μεγαλύνομεν».

Ο τοις απειθούσι λαοίς, εξ ακροτόμου βλύσας νάματα, τοις ευπειθούσιν έθνεσι χαρίζεται, εκ λαγόνων στειρωτικών, καρπόν εις ευφροσύνην ημίν, σε Θεομήτορ άχραντε, ην επαξίως μεγαλύνομεν.

Την της αποτόμου αρχαίας, αναιρέτιν αποφάσεως, και της Προμήτορος την επανόρθωσιν, την του γένους της προς Θεόν αιτίαν οικειώσεως, την προς τον Κτίστην γέφυραν, σε Θεοτόκε μεγαλύνομεν.

**Της Αγίας. Άπας γηγενής.**

Έδυς ως αστήρ, εν κόσμω πανέκλαμπρε, και εξανέτειλας, προς την υπερκόσμιον, ζωήν λιπούσα ώσπερ ακτίνας ημίν, τας αρετάς του βίου σου, και κατορθώματα, τας καρδίας, πάντων καταυγάζουσα, των πιστώς εκτελούντων την μνήμην σου.

Πύλαι ουρανών, φαιδρώς διηνοίχθησαν, υπολαβούσαί σε, και των πρωτοτόκων νυν, η Εκκλησία έχει χορεύουσαν, συν εκλεκτοίς αοίδιμε, την ιεράν σου ψυχήν, ένθα ήχος, εστίν εορτάζοντος, Πουλχερία και φως το ανέσπερον.

Λύσιν δυσχερών, παθών απολύτρωσιν, βίου διόρθωσιν, αίτησαι αείμνηστε, καταπεμφθήναι τοις ευφημούσί σε, και το σεπτόν μνημόσυνον, επιτελούσί σου, παρρησίαν, έχουσα προς Κύριον, Πουλχερία σεμνή αξιάγαστε.

**Θεοτοκίον.**

Σώσόν με Αγνή, Σωτήρα κυήσασα, και πανοικτίρμονα, οίκτειρον τον δούλόν Σου, προς μετανοίας οδόν κατεύθυνον, του πονηρού τα σκάνδαλα, εκ μέσου ποίησον, της αυτού δε, λύτρωσαι ενέδρας με, Θεοτόκε πιστών η βοήθεια.

**Εξαποστειλάριον. Εν Πνεύματι τω ιερώ.**

Ενέκρωσας το φρόνημα, της σαρκός στεφηφόρε, ω Πουλχερία πάνσεμνε, των παρθένων η δόξα, και Νεστορίου άνοιαν, εν Θεώ διήλεγξας, ως λήρον ούσαν και μύθον, την Πανάμωμον όντως, και Μητέρα του φωτός, κηρύξασα Θεοτόκον.

**Έτερον. Της εορτής. Γυναίκες ακουτίσθητε.**

Αδάμ ανακαινίσθητι, και Εύα μεγαλύνθητι, Προφήται συν Αποστόλοις, χορεύσατε και Δικαίοις, κοινή χαρά εν τω κόσμω, Αγγέλων τε και ανθρώπων, εκ των Δικαίων σήμερον, Ιωακείμ και της Άννης, γεννάται η Θεοτόκος.

**Αίνοι. Ήχος δ . Έδωκας σημείωσιν.**

Έδωκας Παντάνασσα, Πουλχερία τη δούλη σου, Δεβόρρας κρίσιν και φρόνησιν, της Σάρρας ευσέβειαν, και σεπτών Πατέρων, την Ορθοδοξίαν, το συμπαθές της Ταβιθά,

Ελένης ζήλόν τε προς ανέργεσιν, ναών και διακόσμησιν, ως βασιλίδων Βασίλισσα, και αυτήν Σω Υιώ αεί, βασιλεύειν ηξίωσας.

Σώμα ακηλίδωτον, και λογισμόν απερίτρεπτον, ηδοναίς διετήρησας, και νύμφη ακήρατος, τω πεποιηκότι, σεαυτήν προσήξας, πεποικιλμένην ιερώς, θείαν πορφύραν αειμακάριστε, διο σε προσελάβετο, προς φωτεινότατον θάλαμον, και νυμφώνα ακήρατον, Πουλχερία θεόστεπτε.

Χάριν την του Πνεύματος, ω Πουλχερία πανένδοξε, εν ανοίξει του Πνεύματος, εδέξω καθάρασα, σεαυτήν σωφρόνως, δια πολιτείας, και λογισμώ θεοσεβεί, την κακοδόξων οφρύν κατέσπασας, και κάλλει τω του σώματος, την ψυχικήν ωραιότητα, θεοφρόνως αντεθηκας, ευσεβών εγκαλλώπισμα.

Μνήμην την πανέντιμον, ω Πουλχερία πανεύφημε, εκτελούσα η μάνδρα σου, ενθέως γεραίρει σου, τους σεπτούς αγωνας, υπέρ ευσεβείας, και την ορθότητα των σων, θείων δογμάτων και καθαρότητα, δι’ ων κατεπολέμησας, των κακοδόξων τας φάλαγγας, και μακράν απεδίωξας, της Χριστού ποίμνης ένδοξε.

**Δόξα. Ήχος πλ. α .**

Δεύτε πάντες οι εν τοις πέρασι της οικουμένης ορθόδοξοι, άσμασι καταστέψωμεν Πουλχερίαν την βασίλισσαν και παρθένον. Την άγρυπνον φύλακα των ορθοδόξων. Την άμωμον περιστεράν, την ενδιαπρέψασαν τω κάλλει της παρθενίας, και των πιστών οφθείσαν αδιάσειστον έρεισμα. Το καταφύγιον των θείων Πατέρων. Την προστασίαν των ορφανών, την τροφόν των πενήτων. Την αντίληψιν των ασθενών, και απολύτρωσιν των αδικουμένων. Την άοκνον γηροτρόφον. Των θείων ναών την κοσμήτορα. Της ευσεβούς βασιλείας την αίγλην. Αύτη γαρ διέλαμψεν εν πάση τη Εκκλησία, ως καθαρά, και ολόφωτος σελήνη, και εκ δεξιών του Σωτήρος παρίσταται ως βασίλισσα, πρεσβεύουσα υπέρ των ψυχών ημών.

**Και νυν... Ήχος πλ. β'**

Αύτη ημέρα Κυρίου, αγαλλιάσθε λαοί· ιδού γαρ του φωτός ο νυμφών, και η βίβλος του λόγου της ζωής, εκ γαστρός προελήλυθε· και η κατά ανατολάς πύλη αποκυηθείσα, προσμένει την είσοδον, του Ιερέως του μεγάλου, μόνη και μόνον εισάγουσα Χριστόν εις την οικουμένην, προς σωτηρίαν των ψυχών ημών. Δοξολογία Μεγάλη, και Απόλυσις.

**Η/Υ ΠΗΓΗ:**

**voutsinasilias.blogspot.gr**

[**http://voutsinasilias.blogspot.gr/2012/09/10.html**](http://voutsinasilias.blogspot.gr/2012/09/10.html)